वरिष्ठ नागरिकों को जिंदगी का लंबा अनुभव : सैनी
नारायणगढ़|हरियाणा केखान भू विज्ञान एवं अक्षय ऊर्जा विभाग के राज्य मंत्री नायब सिंह सैनी ने कहा कि वरिष्ठ नागरिक समाज का एक अभिन्न अंग हैं। उन्होंने जीवन में कई उतार-चढ़ाव देखे होते हैं जिससे उन्हें जीवन का एक लंबा अनुभव होता है। राज्य मंत्री हरियाणा सिविल पेंशनर्ज वेलफेयर एसोसिएशन मुख्यालय नारायणगढ़ द्वारा पेंशनर्ज दिवस पर आयोजित कार्यक्रम को बतौर मुख्यातिथि संबोधित कर रहे थे। कार्यक्रम की अध्यक्षता सेवानिवृत्त कर्मचारी एसोसिएशन के ज्वाइंट प्रधान कुलदीप शर्मा ने की। विशेष अतिथि एसीपी रमेश कुमार थे। राज्य मंत्री ने कहा कि बुजुर्ग संस्कारों का वृक्ष हैं, अनुभव और ज्ञान में दक्ष हैं। उन्होंने हरियाणा सिविल पेंशनर्ज वेलफेयर एसोसिएशन द्वारा रखी गई मांगों समस्याओं का समाधान कराने का आश्वासन दिया। उन्होंने वरिष्ठ नागरिकों से अनुरोध किया कि वे कन्या भ्रूण हत्या जैसी सामाजिक कुरीतियों को दूर करने के लिए अपना पूर्ण सहयोग देने के साथ-साथ समाज में जागरुकता लाने में सहयोग दें।
hin_Deva hin_Deva